b'\n_START_ARTICLE_\nSalvatore Maranzano\n_START_PARAGRAPH_\nSalvator\xc4\x97 Maranzano  (g. 1886 m. liepos 31 d. Castellammare del Golfo, Sicilija \xe2\x80\x93 1931 m. rugs\xc4\x97jo 10 d.) \xe2\x80\x93 Niujorko mafijos donas._NEWLINE_Gim\xc4\x97 ir mok\xc4\x97si Sicilijos miestelyje Castellammare del Golfo, gilinosi \xc4\xaf Biblij\xc4\x85 ir katalikyb\xc4\x99.\n_START_SECTION_\nPrad\xc5\xbeia\n_START_PARAGRAPH_\n1918 m. Salvator\xc4\x97 Maranzano i\xc5\xa1plauk\xc4\x97 laivu \xc4\xaf Amerik\xc4\x85 ir ten tapo samdomu vykdytoju. Toje miesto dalyje kur jis gyveno sicilie\xc4\x8di\xc5\xb3 buvo ma\xc5\xbeai, tod\xc4\x97l Maranzano dirbo su kit\xc5\xb3 taut\xc5\xb3 atstovais. 1922m. jis jau tur\xc4\x97jo nedidel\xc4\x99 gauj\xc4\x85. Padedamas Frenko Kostelo jis \xc4\x97m\xc4\x97 nelegaliai prekiauti alkoholiu._NEWLINE_Vienas i\xc5\xa1 dalyk\xc5\xb3 pad\xc4\x97jusi\xc5\xb3 jam greitai i\xc5\xa1kilti buvo gerai apgalvotas alkoholio paskirstymas. Kiekvienas nelegalus baras Maranzano teritorijoje prival\xc4\x97jo g\xc4\x97rimus pirkti i\xc5\xa1 jo. Jei to nedarydavo, b\xc5\xabdavo sudeginamas ar \xc4\xafskund\xc5\xbeiamas policijai.\n_START_SECTION_\nNiujorko karalius\n_START_PARAGRAPH_\nMaserijai mirus, Maranzano tapo be galo galingas. Jis su\xc5\xa1auk\xc4\x97 vis\xc5\xb3 did\xc5\xbeiausi\xc5\xb3 Niujorko gauj\xc5\xb3 donus. Tame susirinkime Maranzano pasiskelb\xc4\x97 Niujorko karaliumi, don\xc5\xb3 donu. Jis nusprend\xc4\x97, jog miestas bus padalintas penkioms \xc5\xa1eimoms, o visos \xc5\xa1eimos bus atsakingos jam._NEWLINE_V\xc4\x97liau Laimingasis Lu\xc4\x8dianas \xc4\x97m\xc4\x97 regzti s\xc4\x85moksl\xc4\x85 prie\xc5\xa1 don\xc4\x85 Maranzano.\n_START_SECTION_\nI\xc5\xa1davyst\xc4\x97\n_START_PARAGRAPH_\n1931 m. rugs\xc4\x97jo 10 d. keturi Lu\xc4\x8diano vyrai at\xc4\x97jo \xc4\xaf Maranzano namus apsireng\xc4\x99 kaip policininkai. Donui at\xc4\x97jus visi jau buvo i\xc5\xa1sitrauk\xc4\x99 ginklus, ta\xc4\x8diau Red Lavine neleido jiems \xc5\xa1audyti. Vietoj to jis pats i\xc5\xa1sitrauk\xc4\x97 peil\xc4\xaf ir keturis kartus smog\xc4\x97 donui._NEWLINE_Neilgai trukus Lu\xc4\x8diano pasisavino Maranzano penki\xc5\xb3 \xc5\xa1eim\xc5\xb3 id\xc4\x97j\xc4\x85. Jis padalijo Niujork\xc4\x85, o v\xc4\x97liau ir vis\xc4\x85 \xc5\xa1al\xc4\xaf, suk\xc5\xabr\xc4\x97 Nacionalin\xc4\xaf nusikalt\xc4\x97li\xc5\xb3 sindikat\xc4\x85.'